Idrettsforeningen Frøy

Idrettsforeningen Frøy (stiftet 1. oktober 1928) er en norsk sykkelklubb fra Oslo. Klubben har om lag 800 medlemmer og har gjennom årene fått fram syklister som brødrene Gunnar og Wilhelm Trygg og Per Thorkildsen. Frøy arrangerer og har arrangert flere ritt, blant annet Terrengsykkelrittet og Østkantrittet.

Frøy har alltid hatt hovedvekt på sykkel, men i noen år etter krigen hadde den også avdelinger for bandy, fotball, håndball og ski. Opprinnelig holdt klubben til på Kampen, men i overgangen fra 1960- til 1970-tallet ble hele foreningen flyttet til Høyenhall og Manglerud. Dette førte til oppblomstring av rekrutteringen.

IF Frøy har de siste årene satset tungt på landeveissykling, og det har gitt flere resultater. Magnus Børresen vant norgesmesterskapet i U23-klassen i 2010. Høsten 2011 ble det opprettet et kontinentallag, Frøy-Trek. Laget har byttet navn flere ganger, og het en stund Team Frøy-Bianchi. Høsten 2014 heter laget Team Frøy Oslo.

 Referanser 
Brustad, 1952, side 606–607 Idrettsforeningen "Frøy"

 Litteratur 

Eksterne lenker

 IF Frøys historie, utgitt ved 75-årsjubileet i 2003 

Kategori:Sykkellag i Norge
Kategori:Tidligere idrettslag i Norge
Kategori:Idrettslag i Oslo
Kategori:Idrettslag etablert i 1928
Kategori:Tidligere bandyklubber i Norge
Kategori:Tidligere fotballag i Norge
Kategori:Fotballag i Oslo
Kategori:Fotballag etablert i 1928
Kategori:Tidligere håndballag i Norge
Kategori:Bydel Østensjø
Kategori:Manglerud